বাংলাদেশের বিজ্ঞাপন শিল্পের শুরু অষ্টাদশ শতাব্দীর শেষার্ধে অর্থাৎ ইংরেজদের হস্তগত হওয়ার পরপরই বৈকি। এদেশে তখন অনেক সস্তায় প্রিন্ট মেশিন অথবা বিজ্ঞাপন প্রযুক্তি নিয়ে আসে ইংরেজরা। তখন থেকে এ দেশীয় সামান্তবাদ প্রভুরা বা বাবু শ্রেণীর লোকেরা খুব বেশি উৎসাহী হয়ে ওঠে। তারা বিলেত থেকে আসা শিল্পী বা কারিগরদের পৃষ্ঠপোষকতা শুরু করে। সেই সময়েই শিল্পীদের নাম, ঠিকানাসহ তাদের পরিচয় তুলে ধরার জন্যেই এক প্রকার ব্যক্তিগত কৌশলেই বলা যায় বিজ্ঞাপন শিল্প নির্মাণ করেছিল। বিজ্ঞাপনশিল্প আসলে সে সময় সম্পূর্ণরূপে মুদ্রণ যন্ত্রের উপর নির্ভরশীল ছিল। ১৮১৬ খ্রিস্টাব্দে ‘সচিত্র বাংলা’ বইয়ের প্রথম সাক্ষাতেই এর পরিচয় পাওয়া যায়। গঙ্গা কিশোর ভট্টাচার্য দ্বারা প্রকাশিত হয়েছিল ইস্ট ইন্ডিয়া কোম্পানি আমলে বাংলাদেশে এই বইটি। তারপর দ্বিতীয় বিশ্বযুদ্ধের সময় ভারত ও বাংলাদেশের মিত্র বাহিনীর স্বপক্ষে বহু পোস্টার, লিফলেটের ভূমিকা এদেশে নতুন একটি ট্রেন্ড তৈরি করে, তা ইংরেজদের প্রভাবে। ভারতীয়দের চৌকস দৃষ্টিভঙ্গির দ্বারাই পরবর্তী সময়ে কংগ্রেস জাতীয়তাবোধ গড়ে তুলতে বিজ্ঞাপন শিল্পের নানান প্রচার প্রচারণার প্রসারতা লাভ করে।